Vuonna 2019 Ranska toimi MM-kilpailujen järjestäjämaana. Se voitti alkulohkossaan Etelä-Korean 4–0, Norjan 2–1 ja Nigerian 1–0. Ranska voitti neljännesvälierissä Brasilian jatkoajan jälkeen 2–1 mutta hävisi puolivälierissä Yhdysvalloille 1–2. Ranskan pelaajista Wendie Renard teki turnauksessa neljä maalia sekä Valérie Gauvin, Amandine Henry ja Eugénie Le Sommer kaksi. Joukkuetta valmensi Corinne Diacre.